Seimo Narkomanijos ir alkoholizmo prevencijos komisija 2015 m. lapkričio 11 d. posėdyje svarstė  veiksmus, užkertančius kelią nusikaltimams, padaromiems naudojant aukštąsias technologijas ir internetą narkomanijos ir alkoholizmo srityje. Išklausė informaciją apie  nusikalstamu būdu iš neteisėto narkotikų verslo ir alkoholio kontrabandos įgytų pinigų ir turto paieškos, nustatymo ir konfiskavimo bei prekybos elektroninių ryšių tinklais narkotinėmis ir psichotropinėmis medžiagomis, alkoholiniais gėrimais, tabako gaminiais ir jų pakaitalais (elektroninėmis cigaretėmis, skysčiais ir pan.) kontrolės priemonių įgyvendinimą ir problemas. Aptarti Saugaus eismo automobilių keliais 2015 metais programos įgyvendinimo alkoholio, narkotikų kontrolės ir narkomanijos prevencijos srityje ir dėl apsvaigusių nuo alkoholio, narkotinių, psichotropinių ir kitų psichiką veikiančių medžiagų asmenų, vairuojančių transporto priemones tikrinimo klausimai. 
Komisijos posėdyje dalyvavo valstybės institucijų atstovai iš: Narkotikų, tabako ir alkoholio kontrolės departamento, Vidaus reikalų ministerijos, Finansų ministerijos,  Teisingumo ministerijos, Valstybinės mokesčių inspekcijos prie Finansų ministerijos,  Policijos departamento prie Vidaus reikalų ministerijos, Muitinės departamento prie Finansų ministerijos, Kalėjimų departamento prie Teisingumo  ministerijos, Ūkio ministerijos, Sveikatos apsaugos ministerijos,  Susisiekimo ministerijos, Sveikatos apsaugos ministerijos, Automobilių kelių direkcijos prie Susisiekimo ministerijos, Lietuvos kelių policijos tarnybos.  

